o
Koulumme on alakoulu, jossa on 200 6-12-vuotiasta oppilasta.
Koska tämä on uskonnollinen koulu, IV luokasta ylöspäin
pojat ja tytöt ovat eri ryhmissä.
Oppilaina on myös uusia maahan- muuttajia kolmelta mantereelta.
Heitä on tullut Etiopiasta, Hollannista, Yhdysvalloista ja
Kanadasta aivan viime vuosina.
Israelissa valtion koulut ovat joko yleisiä tai uskonnollisia.
Israelin valtio näkee uskonnollisen kasvatuksen
osana sen kansallisia arvoja.
Perusoppiaineet ovat samat; mate- matiikka, englanti, tiedeaineet,
yhteisen opetusohjelman mukaan, mutta uskonnonopetusta on enemmän.
Uskonnollisten koulujen opettajat ovat yleensä motivoituneet työhön
uskonnollisten arvojen pohjalta
ja siksi niissä on enemmän mies- opettajia kuin yleisissä kouluissa.
Olemme tarkempia pukeutumisen suhteen ja pojat pitävät kipaa.
Uskonnollisissa kouluissa myös painotetaan enemmän kunnioitusta.
Opettajan tullessa luokkaan oppilaat seisovat.
Opetusohjelma vaatii opettajalta paljon työtä
koulutuntien ulkopuolella.
On tuntien valmistamista, keskusteluja vanhempien kanssa,
vihkojen ja tehtävien tarkistamista. Se vie paljon aikaa iltaisin.
Koulutunnit loppuvat klo 13 tai 14, mutta työ jatkuu kotona 2-3 tuntia.
Puhutaan opettajien pitkistä lomis- ta, mutta he todella tarvitsevat
lepoa ja osan ajasta silloinkin valmistautuvat tulevaan vaiheeseen.
Nyt yritetään sitä, että opettajat olisivat useamman tunnin koulussa.
Työtunteja tulee lisää ja palkka sen mukaan nousee.
Tämä uusi ohjelma on vähän nostanut palkkaa ja vaatimuksia.
Paljon on vielä tekemättä.
Viime vuosikymmeninä lapsista on tullut enemmän itsekeskeisiä.
Jokaisella lapsella on kännykkä, jonka mallin ja värin he valitsevat.
Kun lasten annetaan itse päättää kaikesta, heidän on vaikea
kuunnella koulussa, jossa he eivät ole se, joka määrää asioista.
Tässä törmätään lasten asenteessa tapahtuneeseen muutokseen.
Se on tiedostettava ja lapsille on puhuttava hiukan eri lailla.
Koulu ei silti aio antaa periksi tarkkaavaisuuden vaatimuksessa.
Israelissa huomioidaan hyvin lapsen yksilölliset tarpeet.
Koulut ottavat siitä vastuuta.
Kouluissa on koulukuraattoreja ja psykologeja, jotka antavat hyvän
yksilötason hoidon oppilaille.
Tässä on tapahtunut muutos hyvään suuntaan.
Lasten erilaisiin tarpeisiin kiinnitetään huomiota.
Jos koulu ei suju, lapsi ei välttä- mättä ole laiska, vaan tarvitsee
apua, koska hänellä voi olla jokin häiriö tai erityistarve.
Mielestäni uskonnolla ja koulu- kasvatuksella on yhteinen sanoma.
On olemassa auktoriteetti, jota on kuunneltava, miellyttipä se tai ei.
Uskonnollisessa ilmapiirissä kas- vamme siihen, että on olemassa
Jumala, jota tottelemme, ymmärsimmepä tai emme.
Sama pätee opettajiin ja vanhempiin.
Kun saimme 10 käskyä, ne oli kirjoitettu kahdelle taululle.
Ensimmäisellä taululla olivat ihmi- sen ja Jumalan väliset käskyt ja
toisella ihmisten väliset käskyt.
Kunnioita isääsi ja äitiäsi on ensimmäisellä taululla,
koska siinä on sama idea: Yläpuolellani on auktoriteetti.
Ohalo-korkeakoulu
Tarjoamme kasvatusalan korkea- kouluopetusta maan pohjoisosassa.
Oppilaitoksella on suuri vaikutus Ylä-Galilean ja Golanin alueella.
Valmistamme opettajia, jotka tekevät kasvatustyötä kouluissa
Israelin harvaanasutummilla pohjoisilla alueilla.
Täällä on kehitysaluekaupunkeja, kuten Hatzor, Kiryat Shmona
ja Beit Shean, joista osa on aivan valtion pohjois- tai itärajalla.
Korkeakoulu valmistaa perus- ja keskiasteen opettajia,
varhaiskasvattajia ja
kasvattajia ja opettajia erityiskasvatuksen tarpeisiin,
kuten Aspergerin syndrooma- tai autistilasten kasvatukseen.
Valmistamme myös matematiikan, englannin, juutalaisen filosofian
ja muiden alojen opettajia, joita tarvitaan koulukasvatuksessa.
Korkeakoulussamme on tällä hetkellä noin 1200 opiskelijaa.
Noin 800 heistä valmistuu opettajiksi ja 400-500
suorittaa täydentäviä opintoja.
Siis 800 on tulevia opettajia.
Minulle on tärkeää edistää opiskelijoidemme sijoittumista
paikkoihin, joissa he voivat vaikuttaa Israelin tulevaisuuteen.
Uskon, että jokainen valmistuva opettaja saa täältä eväät,
joiden avulla voidaan muokata Israelin tulevaisuutta.
Aiemmin opiskelijoista noin 80% oli naisia ja noin 20% miehiä.
Nyt on tapahtumassa muutosta ja miehiä on jo yli 30%.
Täydennyskoulutuksen puolella suurin osa on miehiä.
Alunperin alalle hakeutuvissa on enemmän naisia,
mutta kasvatusalalle myöhemmin siirtyvien enemmistö on miehiä.
Pyrimme olemaan moniarvoinen oppilaitos, joka vetää
opiskelijoita kaikista väestöryhmistä.
Meillä opiskelee Golanin ja Galilean druuseja, beduiineja,
muslimeja ja kristittyjä.
Kaikkiaan oppilaitoksemme rooli alkaa hahmottua
Pohjois-Israelin koulu- laitoksen vaikuttajana.
Valitsin kasvatusalan, koska pidän paljon lapsista.
Uskon voivani antaa paljon maalleni tällä alalla.
Liikuntakasvatus on minulle läheinen.
Se on hyvä ja mukava tapa saada yhteys lapsiin.
Nyt opiskelen 3 päivänä viikossa ja opetan yhtenä päivänä Akossa.
Opiskelemme paljon pedagogiikkaa
ja paljon ihmiskehon fysiologiaa.
Joka liikuntalajissa on kurssi,
jalka-, kori- ja käsipallo, yleisurheilu, lentopallo.
-Shalom, tässä on Shira. Hän on tosi suloinen.
Toivottavasti löydän valmistuttuani paikkani maan koululaitoksessa
ja voin antaa osani lapsille.
Haluan myös ohjata harrastus- toimintaa, jolla tuetaan
lasten fyysistä kuntoa ja henkilökohtaista tilannetta.
Minulle tämä on kutsumus, koska haluan todella muuttaa asioita,
vaikka onnistuisin muuttamaan vain muutamankin lapsen tilanteen.
Opiskelen tiedeaineita; biologiaa, kemiaa ja muita luonnontieteitä.
Tulevaisuudessa valmistun yläkoulun
tiedeaineiden opettajaksi.
Opintomateriaali ei ole minulle vaikea,
koska opiskelin jo lukiossa biologiaa ja kemiaa.
Se antoi minulle pohjaa ja myös koska opiskelin jo ravintoalaa.
Opetus on selkeää, ja siihen kuuluu PowerPoint-esityksiä,
laboratorio ja opintokäyntejä.
Sukulaiseni vastustivat opiskeluani.
Isäni on kuitenkin niitä, jotka
kannustavat lapsia opiskelemaan.
Hän haluaa meidän hankkivan elantomme kunnon ammatissa.
Setäni vastustivat opiskeluani, koska ovat uskonnollisia
eivätkä hyväksy sitä, että perheen tytär
on kodin ulkopuolella.
Vanhempien tuki kuitenkin antoi minulle rohkeuden jatkaa.
Tämä on ensimmäinen opintovuoteni.
Alani on erityiskasvatus, mutta koska ensimmäinen vuosi on
yleisiä perusopintoja, ne sisältävät hyvin monia aiheita.
On filosofiaa, demokratiaa, kasva- tusta ja myös opetusharjoittelua.
Yhtenä päivänä viikossa olemme kouluissa ja pidämme oppilaille
harjoitustunteja, että saamme vähän tuntumaa opetukseen.
Myös englantia on parannettava, että pystymme lukemaan tekstejä.
Opiskelemme kaikkea yleistä, mikä liittyy kasvatusalaan
ja pohjustaa sitä, että meistä tulisi hyviä opettajia.
Alan valinta oli minulle selvä, koska kasvatuksessa on Israelin
ja koko maailman tulevaisuus.
Erityiskasvatuksen valitsin, koska tunnen tehtäväkseni
nuorison, jolla on erityisvaikeuksia.
On paljon nuoria, jotka ovat kasvaneet vaikeissa oloissa
ja joille elämä ei ole hymyillyt.
Näkyni on joskus perustaa koti nuorille, jotka ovat pudonneet
koulusta tai yhteisörakenteista.
Tässä haaveilemassani laitoksessa haluaisin antaa yksilöllistä
tukea jokaiselle nuorelle ja edistää heitä omalla alallaan.
Haluan auttaa syrjäytyneitä nuoria täydentämään koulutustaan
ja selviämään eteenpäin kohti parempaa tulevaisuutta.
Matkalla kohti haavetta on monta porrasta.
Erityisopettajana on osattava nähdä jokaisen yksilöllinen
vaikeus, tilanne ja tausta.
Siinä on mahdollisuus auttaa ihmisiä eteenpäin,
ja myös hankkia elantonsa kunnon työssä.
On niitä, joille opettajan ammatti on kutsumustyö.
Toisille ala tuntuu mukavalta.
Oppilaitos voi olla sopivasti lähellä.
Joillekin opettajien lomat ja muut edut tuntuvat hyviltä
ja mahdollistavat perhe- elämän ja työn yhdistämisen.
Mielenkiintoinen suuntaus on kuitenkin se, että yhä useammilla
on selvä kutsumus ja halu vaikuttaa.
On armeijan erityisjoukoissa palvelleita, jotka aiemmin
menivät IT-alalle.
On yhä enemmän niitä, jotka vaih- tavat teknologian kasvatukseen.
Monet akateemiset henkilöt hakeutu- vat meille täydennyskoulutukseen.
Kasvatus vetää ihmisiä, jotka haluavat antaa panoksensa
ja vaikuttaa yhteiskunnassa.
Olen itsekin yksi heistä.
Akateemisesti koulutettuna toimin yleisellä ja yksityisellä
sektorilla ja päätin täydennys- kouluttautua kasvatusalalle,
jossa koen voivani vaikuttaa.
Johtamistyyliini olen tuonut eri- laisia ajatusmalleja edellisistä
työpaikoistani, kuten Intelistä.
Sisällytän opinto-ohjelmiin erilaisia näkökulmia, kuin jos
olisin tullut tehtävääni koululaitoksen kautta.
Vielä pari vuotta sitten Israel oli paljon jäljessä monista länsimaista.
Englannissa oli jo 5 vuotta sitten luokissa interaktiiviset taulut.
Täällä niitä ei ollut missään.
Vuosi sitten hallitus päätti sijoittaa 5 mrd ¤ kansalliseen
ohjelmaan, joka muuttaa toiminta- mallin teknologiaa suosivaksi
luokkien varustuksen suhteen.
Suurin uudistus on kuitenkin opet- tajien ammattitaidon kohottaminen.
Opettajia täydennyskoulutetaan uusien työtapojen käyttöön.
Sitä tarvittiinkin, koska lapset ovat suuntautuneet 21.vuosisadalle
kun koulu oli 19. vuosisadalta.
Muutos on sekä materiaalissa että sen esitystavassa.
Opettajat, jotka käyttävät Power- Pointia ja videoita, kertovat
oppilaiden kiinnostuksen kasvaneen.
Oppilaiden erityistarpeetkin voidaan huomioida paremmin.
Kukin opettaja käy läpi muutostaan.
Eräs ensimmäisen PowerPoint- esityksensä laatinut opettaja
oli innoissaan saavutuksestaan.
Kullakin opettajalla on oma muutostahtinsa.
Toivon, että opettajanvalmistus- laitokset ovat tässä ajan tasalla,
sillä meidän on valmistettava lapset 21. vuosisadalle.
Israelin koululaitos etsii jatkuvasti itseään.
20-30 vuotta sitten koululaitok- semme oli yksi maailman parhaista.
Jotain tapahtui vuosien mittaan, ja Israel jäi vähitellen
jälkeen Euroopasta.
Viime vuosikymmenen aikana opetusministerimme ovat
tehneet paljon tilanteen muuttamiseksi.
Mielenkiintoista on se, että vaikka Israelin koululaitos ei ole
maailman kärkipäässä, sen läpi käyneet yksilöt kuitenkin ovat.
Monet IT-alan yritykset, joissa tämän koulun kasvatteja on,
ovat nimenomaan maailman johtavia alallaan.
Mistä tämä johtuu? Ilmeisesti koulun jälkeinen elämä
on koulinut heidät käsittelemään ongelmatilanteita eri tavalla.
Kysymys onkin, miten koululaitos pystyy ennakoimaan nämä tilanteet
ja sisältämään ne jo nuoremman ikäryhmän koulutukseen.
Ohalo-korkeakoulussa pyrimme sovit- tamaan pedagogian 21.vuosisadalle.
Uskomme, että meillä on oppilai- toksena sanamme sanottavana
koko maassa ja miksei koko maailmassakin.
Me koulutamme tulevaisuuden opettajasukupolvea.
Tulevaisuus tulee todennäköisesti olemaan hyvin erilainen.
Se sisältää paljon teknologiaa ja vähemmän tietoa.
Siinä on paljon muuttuvia tilanteita ja vähän menneisyyden käsittelyä.
Ei se tarkoita, ettei historiaa tai muuta tarvitse opettaa.
Täytyy opettaa uusia tiedonhankintatapoja.
Olemme valmentaneet luennoijia, joiden tehtävä on uuden
kasvattajapolven kouluttaminen.
Hyvä opettaja on se, jonka oppilas muutaman vuoden kuluttua
muistaa ja toteaa vaikuttaneen siihen, missä hän on nyt.
Siinä voi olla vähän hänen opetus- taan ja paljon suhtautumistaan.
Hyvä opettaja hallitsee alansa, ja on ihminen, joka haluaa viedä
tätä lasta eteenpäin elämässä.
Eteenpäin vieminen ei tarkoita, että sanon aina lapselle kyllä.
Panen rajat, mutta uskon häneen ja edellytän häneltä tiettyjä asioita.
Tämä yhdistettynä tiedonjakamiseen.
Suomennos: Silja Bar David